IN407A 2017/506-4, CONCESIÓN DE UNIÓN FENOSA DISTRIBUCIÓN, S. A., PARA LMT, CTC SAN CORREA, NO LUGAR DE CAMIÑO FACHO, BEADE, CONCELLO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 28/05/2018)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construción das instalacións eléctricas que a continuación se describen: Realizouse o trámite de información pública inserindo anuncios no DOG de 24 de outubro de 2017, no BOP de 26 de outubro de 2017, no xornal Faro de Vigo de 16 de febreiro de 2018 e no taboleiro de anuncios do concello de Vigo. Tamén se notificou individualmente aos titulares dos predios afectados pola instalación, segundo a relación facilitada pola empresa peticionaria. Durante o mencionado trámite recibíronse as seguintes alegacións: Con data 2 de novembro de 2017 D. Abdeljabar Manzaneque Douh, presenta escrito de alegacións nesta xefatura territorial en relación co expediente IN 407A 2017/504-4 “LMTS CT Alicia Riou Nys”, solicitando a expropiación total da finca da súa propiedade xa que dita parcela se cualifica como urbana no PXOM de Vigo e que a instalación do centro de transformación deixa todo o suelo existente sen a expectativa de que dito suelo urbano teña o desenrolo previsto no ordenamento municipal, que contempla posibilidades reais de edificación en ditos terreos, orixinando dita instalación un prexuízo que se proxecta a toda a parcela. Con data 1 de decembro de 2017, D. Peter Richard Bovaira Martin Montalvo en representación da empresa Unión Fenosa Distribución SA, remite escrito de contestación ás alegacións, mostrando a súa oposición á petición de D. Abdeljabar Manzaneque Douh de expropiación total da finca xa que soamente se ven afectados pola instalación 17,76 metros cadrados. Una vez examinados ambos escritos polos servizos técnicos da Xefatura Territorial, conclúese que: En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que se aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 25 de abril de 2018. O xefe territorial Ignacio Rial Santomé